CK โบรกฯชี้ไตรมาส 4/2564 ฟื้นตัว รับเร่งงานก่อสร้างหลังโควิดคลาย
CK โบรกฯชี้ไตรมาส 4/2564 ฟื้นตัว รับเร่งงานก่อสร้างหลังโควิดคลาย แนะซื้อเป้า 26.50 บาท
CK โบรกฯชี้ไตรมาส 4/2564 ฟื้นตัว รับเร่งงานก่อสร้างหลังโควิดคลาย แนะซื้อเป้า 26.50 บาท
17 พ.ย. 2564

บล.โนมูระ พัฒนสิน ระบุในบทวิเคราะห์วันนี้ (16 พ.ย.64) ว่า บริษัท ช.การช่าง จำกัด (มหาชน) หรือ CK  มีมุมมอง positive ต่อกำไรปกติไตรมาส 3/2564 ที่ 275 ลบ. (ลดลง 45% เทียบช่วงเดียวกันของปีก่อน, +57% เทียบไตรมาสก่อนหน้า) ดีกว่าที่คาด โดยลดลง เทียบช่วงเดียวกันของปีก่อน เนื่องจากการปิด camp คนงานเดือนเศษกระทบรายได้การก่อสร้าง รวมถึงการแพร่ระบาดของ COVID-19 กระทบส่วนแบ่งกำไรของ BEM เนื่องจากผู้คนเดินทางน้อยลงกระทบทั้งปริมาณการใช้ทางด่วนและรถไฟฟ้า
อย่างไรก็ตามกำไรปกติปรับตัวดีขึ้น เทียบไตรมาสก่อนหน้าหนุนจากส่วนแบ่งกำไรของ CKP ที่เพิ่มขึ้นจากปริมาณน้ำที่มาก (High season) ซึ่งช่วยชดเชยผลกระทบจากการแพร่ระบาดของ COVID-19 มอง outlook ธุรกิจก่อสร้างของ CK จะเริ่มฟื้นตัวในไตรมาส 4/2564 จากการเร่งงานก่อสร้างหลัง COVID-19 คลี่คลาย และโครงการรัฐต่างๆที่จะทยอยเข้ามาต่อเนื่องถึงปี 2566 มูลค่ากว่า 4.8 แสนลบ. (Vs. 1.5 แสนลบ. ใน 2562-ครึ่งแรกปี 2564) จึงแนะนำ BUY ด้วย TP22F ที่ 26.5 บาท/หุ้น โดย CK นั้นเหมาะสำหรับซื้อสะสมเพื่อรองรับงานภาครัฐที่เร่งตัวขึ้นในอนาคต และได้รับผลดีจากการฟื้นตัวของกำไรปกติของ BEM ที่โตเฉลี่ย 125% ในช่วงปี 2565-2566 หลังผ่านวิกฤตที่คาดเป็นจุดต่ำสุดไปแล้ว